גיה באר גורביץ'

גיה באר גורביץ' (נולדה ב-2 בדצמבר 1990) היא שחקנית, קומיקאית, סטנדאפיסטית, תסריטאית, יוצרת, מדבבת ומנחת טלוויזיה ישראלית. זוכת פרס הטלוויזיה לילדים ונוער על תפקידה בסדרה "אבא מטפלת". באר גורביץ נולדה וגדלה בקיבוץ געתון. אביה היה מנצח תזמורת, שנפטר מסרטן העור כשהייתה בת 11. סבה היה אדריכל הקיבוצים מנחם באר ודודה הוא הרקדן והכוריאוגרף רמי באר. למדה במגמות תיאטרון ומחול בבית ספר מנור-כברי שבקיבוץ כברי. ב-2014 סיימה את לימודיה בבית הספר למשחק "בית צבי". היא למדה גם ריקוד במרכז ביכורי העיתים. בשנת 2016 פרצה לתודעה הציבורית כאשר יצרה עם בן זוגה, יוגב יפת, את סדרת היוטיוב "בנהאל". הסדרה הציגה את בנהאל (בגילומה) ואליקים (יפת), שני ילדים המתגוררים בגבעה בהרי השומרון. סדרת הרשת הפכה ללהיט ויראלי. לפי באר גורביץ', אורח החיים והתנהגותו של בנהאל הושפעו מילדותה בקיבוץ והמשבר הנפשי שעברה לאחר פטירת אביה. באותה שנה הופיעה בתוכנית "לילה טוב עם אסף הראל". שנה אחר כך, השתתפה בעונתה השנייה של תוכנית הסאטירה "אנחנו במפה", וגילמה בסדרה "ויקי ואני" את ליטל קדישביץ. בנוסף, גילמה את דמותה של קורל בסיטקום הנוער "אחותי קפצה כיתה", את דמותה של דריה ב"הכלום הגדול", ואת דמותה של בילי ב"המלון של פיני". באותה שנה החלה גם להשתתף בתוכנית המערכונים "טלוויזיה מהעתיד" ששודרה ברשת. בשנת 2018 החלה להשתתף בסדרה "צומת מילר”, בתפקיד אנאלי שמיר, גיסתו הצרפתייה של אדיר. גורביץ' השתתפה גם בעונתה השנייה של הקומדיה "האחיות המוצלחות שלי" ב-yes בתפקיד הקצינה צילי שמפקדת על הקצין רוני ושאר חיילי המפקדה. כמו כן שיחקה בסדרה "להעיר את הדב". ב-16 בינואר 2019 הצטרפה כשחקנית קבועה לצוות התוכנית "ארץ נהדרת". היה זה בתוכנית השלישית של העונה ה-16. בספטמבר 2022 הופק, במסגרת התוכנית, קליפ פארודיה ובו חיקויים של הזמרות נונו, אנה זק ונועה קירל, כאשר גורביץ' בתפקיד קירל. הקליפ זכה לפופולריות רבה. באר גורביץ' היא חברה קבועה באנסמבל הבידור "ציפורלה". בנוסף, השתתפה בהצגות "קברט" בתיאטרון הקאמרי, "אלה גרוסמן" בבית לסין, "הסיפור של תמר" בתיאטרון חיפה, הצגת הילדים "גיבורה" בתיאטרון אורנה פורת לילדים ולנוער ובהפקה מחודשת של "ספר הג'ונגל" בבימויו של חנוך רוזן. בפברואר 2019 דיבבה את כנרת בסדרת האנימציה הקומית "סוף הדרך" של תאגיד השידור "כאן". בשנת 2020 החל שידורה של סדרת הילדים "אבא מטפלת", בה משחקת גורביץ' את מיקי. על תפקידה בסדרה זכתה בתחרות פרסי הטלוויזיה לילדים ולנוער. בשנת 2023 השתתפה בתוכנית המציאות "רוקדים עם כוכבים", בה הגיעה למקום השני. באוקטובר 2023 השתתפה בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל. ב- 2024 השתתפה בתוכנית "סיפורים מהקופסא" בערוץ "כאן 11". ב-2024 השתתפה בתור פרזנטורית בפרסומת של "מילקי" יחד עם אילן פלד. באר גורביץ' נשואה לשחקן והבמאי יוגב יפת. לזוג בן ובת. עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023 מדיה וקבצים בנושא גיה באר גורביץ' בוויקישיתוף גיה באר גורביץ', ברשת החברתית פייסבוק גיה באר גורביץ', ברשת החברתית אינסטגרם גיה באר גורביץ', סרטונים בערוץ היוטיוב גיה באר גורביץ', במיזם "אישים" לתיעוד היצירה הישראלית גיה באר גורביץ', במסד הנתונים הקולנועיים IMDb (באנגלית) גיה באר גורביץ, באתר סוכנות ADD מערכת ערוץ התרבות, ‏אוהבים Zion, באתר ‏מאקו‏, 11 בנובמבר 2015 ניב הדס, גיה באר גורביץ' היא הקומיקאית הגדולה הבאה, באתר הארץ, 2 במאי 2018 מיכאל הנגבי, ראיון בתכנית חיות במה צוחקות, סרטון באתר יוטיוב, 4 ביולי 2018 יפעת טאו, גיה באר גורביץ' - כתבה בערוץ 10, סרטון באתר יוטיוב, 21 בספטמבר 2018 שגיא בן נון, האביב שאחרי הסתיו, באתר ואללה, 29 באוקטובר 2019 מציצים באינסטוש: בבית של גיה באר גורביץ', באתר מאקו, 26 בינואר 2020 איתי סגל, גיה באר גורביץ': "היה לי ברור שלא אצא עם שחקן. שחקנים זה עם שחי בסרט", באתר ynet, 2 באוגוסט 2021 הדס סיון, אחרי לידת החירום: גיה באר גורביץ מספרת מה היה שם, באתר סרוגים, 1 במאי 2022 אפרת וכטל, ‏הבנתי ששנים אני הולכת בעולם הזה ולא באמת נוגעת בכאב, באתר ‏מאקו‏, 24 באוגוסט 2023 יערה יעקב, ‏"אני מוטציה מפחידה של ילד דתי עם אישה סקסית", באתר ‏מאקו‏, 24 במאי 2018 Ido Rosen, Independent Content Creators Online: A Paradigm Shift in Film Aesthetic and Production, the Case of Israel, 2023-10-12 doi: 10.17863/cam.101964 איתי שטרן, הסדרה הישראלית "להעיר את הדב" תוקרן בפסטיבל ברלין, באתר הארץ, 21 בינואר 2018 אריאנה מלמד, יש מעט מאוד נשים ב"ארץ נהדרת". גם בתוכנית שהוקדשה ליום האשה, באתר הארץ, 7 במרץ 2019 מיה אשרי, המופע החדש של "ציפורלה": בני 12, אך עדיין בועטים, באתר הארץ, 23 באפריל 2017 נורית אסיאג, עכבר העיר, "מה הסיפור שלך תמר?": משאירה מקום לדמיון, באתר הארץ, 15 בנובמבר 2015 "רוקדים עם כוכבים" נחשפת: אלו מתמודדי העונה החדשה, באתר אייס, 14 במאי 2023 שלמה ארצי וארץ נהדרת - יותר מזה אנחנו לא צריכים 2023, נבדק ב-2023-10-26